اللہ کی راہ میں بہت فراخدلی کے ساتھ صدقہ دیتے تھے ، جس کا اعتراف خود آنحضرت ﷺ کی زبان مبارک نے بارہا کیا ہے ، علقمہ بن رمثہ بلوی بیان کرتے ہیں کہ آنحضرت صلی اللہ علیہ وسلم نے ایک سریہ میں حضرت عمرو بن العاص رضی اللہ عنہ کو بحرین بھیجا اور خود ایک دوسرے سریہ میں نکلے ہم لوگ بھی ہمرکاب تھے،آپ پر کچھ غنودگی طاری ہو گئی ، بیدار ہوئے تو فرمایا کہ اللہ عمرو پر رحم کرے ، یہ دعا سن کر ہم میں سے ہر شخص اس نام کے اشخاص کا ذکر کرنے لگے ، دوبارہ پھر آنکھ جھپک گئی ، پھر ہوشیار ہوکر فرمایا اللہ عمرو پر رحم کرے ، جب تیسری مرتبہ آپ نے فقرہ کو دہرایا تو ہم لوگوں سے ضبط نہ ہو سکا اور پوچھا ، آپ کا ارشاد کس عمرو کے متعلق ہے ، فرمایا عمرو بن العاصؓ ، ہم لوگوں نے سبب پوچھا ، فرمایا کہ مجھ کو وہ وقت یاد آگیا ، جب میں لوگوں سے صدقہ منگواتا تھا ، تو وہ بہت وافر صدقہ لاتے تھے اور جب پوچھتا کہاں سے لاتے ہو تو کہتے اللہ نے دیا ، ایک موقع پر آپ نے تین مرتبہ فرمایا خدا یا عمرو بن العاصؓ کی مغفرت فرما میں نے جب ان کو صدقہ کے لیے بلایا تھا تو وہ صدقہ لائے تھے ۔
Entity: حضرت عمرو بن العاص — Type: /person, /person/soldier, /person/politician